ኣእተረደኦን። ክልቴና ግልጋሎት ምኽሪ ሓዳር ኣብ ዝጀመርናሉ ግዘ፡ ሓደ ነገር ብግልፂ ነጊረዮ። እዚ ንዓኻ ጽቡቕ እዩ ኢለዮ። ይዝከረኒ ዓይኑ እናረኣኹ፡ "እዚ ንዓኻ ፅቡቕ እዩ፡ ኣነ ግና ሙሉእ ብሙልእ ኣብ ፀልማት እየ ዝነብር ዘለኹ። ሕዚ ኩሉ ነገር ንዓይ ፀልማትን ዘጉህን እዩ። ሕዚ ዝፈለጥክዎ ምሽጥር ንካልእ እንከይነገርኩ ተሸኪመ እየ ዝነብር ዘለኹ" ኢለዮ። ምንጪ ስእሊ, Karen Charmaine Chanakira ሰባት ክፈርዱኒ ስለዘይደሊ፡ እዚ ሚስጥር ንሰባት ክዛረብ ኣይደልን። ንኣብነት፡ ሓደ መዓልቲ ውድድር 'ራይደር ካፕ' እናረኣኹ እንከለኹ ታይገር ዉድስ ምስ ኣፍቃሪቱ ይርእዮ እሞ፡ ሰባት ንዕኣ ሪእዮም እንታይ ክሓስቡ ከምዝኽእሉ ሓሲበ። ሰባት፡ ''ውይ ንሳ ብዕድመ ንእሽተይ እያ፣ እዚ ደደብ። ምናልባት ገዚፍ ስለዝኾነ ፆታዊ ርክብ ኣብ ዝገብርሉ ይጭፍልቓ ኣሎ፣ ብፆታዊ ርክብ ብጣዕሚ ውሉፍ እዩ" ክብሉ ከምዝኽእሉ ሓሲበ፤ ከም ዝፈልጡ ኣብ ልዕሊ ሰብ ይፈርዱ። ብዝተፈላለዩ መንገድታት ሓዳርና ካብ ዝነበሮ እናተመሓየሸ መፂኡ፣ ንኣዋርሕ ግልጋሎት ምኽሪ ወሲድና። ኣብ ሞንጎና ግልፅነት ተፈጢሩ። ብዛዕባ ናይ ፅባሕ ትልምናን ብዛዕባ ነንሕድሕድና ዝስመዐና ፅቡቕን ሕማቕን ስምዒት እንከይተረፈ ከክነዋግዕ ጀሚርና። ሓደ ሓደ ግዘ ኣነ ዝሕል ዝብለሉ ኣጋጣምታት ዋላኳ እንተሃለወ ሓዳርና ግና እናተዓረየ መጺኡ። ይቕረ ክብሎ ድየ?
